text:  V Tonim Erdmannovi je množstvo situácií, ktoré by sa dali dotiahnuť do vtipnejšieho záveru, ale vtedy by sa z neho vytratila oná ľudskosť, o ktorú sa bojí otec u svojej dcéry po rokoch v.i.p. práce. Stala by sa potom z neho iba mravokárna bláznivá komédia. Ignesini priatelia nie sú zobrazení ako nejaké komediálne kreatúry, ale proste ako dnešní ľudia v ich postavení. Že si potom občas šňupnú, je tiež iba odrazom doby a nie ich prvoplánovým autorským odsúdením. V otázkach masiek, aké v živote nosíme, sa dostaneme až k metaforickým extrémom typu vytrhávania nechtu a k záverečnej dlhej a nezabudnuteľnej sekvencii oslavy. Ono takmer celý Toni Ermann sa odohráva na nejakých večierkoch, oslavách a stretnutiach. Film je tak správne rytmizovaný a táto epizodickosť, pevne previazaná a s vývinom postáv, je odpoveďou na to, prečo film nezačne nudiť. Toni Erdmann je divácky vďačný film, ktorý sa zaobíde bez doslovnosti a treba nad ním premýšľať. Čo viac od kinematografie chcieť.
item_title: Toni Erdmann
item_directors: Maren Ade
item_screenwriters: Maren Ade
item_cast: Sandra Hüller Peter Simonischek Michael Wittenborn Thomas Loibl Trystan Pütter Ingrid Bisu Hadewych Minis Lucy Russell Victoria Cociaș-Șerban Alexandru Papadopol Viktorija Malektorovič Ingrid Burkhard Jürg Löw Ruth Reinecke Nicolas Wackerbarth Mihai Manolache Radu Banzaru Niels Bormann Radu Dumitrache Klara Höfels Hartmut Stanke Hans Löw Julischka Eichel Lennart Moho Irene Rindje Sava Lolov John Keogh Vlad Ivanov Cezara Dafinescu Ozana Oancea Manuela Ciucur Ursula Renneke Karlheinz Ade Mugur Sabo Manu Sabo Claudiu Imparatu Bryan Jardine Dana Marineci Catalin Baicus Marius Georgian Miriam Rizea Luana Stoica Valentin Popescu Ioan Brancu Emil Constantinescu Madalina Ciotea Daniel Filipescu Raluca David Mihai Razus Adrian Bucur Andrei Mateiu Florin Visenescu Serban Cismarescu Ebba Anna Maria Bergold Tadeusz Januszewski Cosmin Padureanu Ingo Wimmer Rita Winkelmann